|  |
| --- |
| **ДУЖНОСТИ ПАЦИЈЕНАТА** |
| **У поступку остваривања здравствене заштите дужности пацијената, у смислу закона, односе се на одговорност за лично здравље, према другим корисницима здравствених услуга, здравственим радницима, односно здравственим сарадницима, као и другим запосленима у здравственој установи и приватној пракси.**  **У остваривању здравствене заштите, пацијент је дужан да се придржава општих аката здравствене установе, о условима боравка и понашања у њима.** |
| **Одговорност пацијента за лично здравље**  **Пацијент је дужан да при остваривању здравствене заштите:**  **1) активно учествује у заштити, очувању и унапређењу свог здравља;**  **2) у потпуности и истинито информише надлежног здравственог радника, односно здравственог сарадника о свом здравственом стању;**  **3) придржава се упутстава и предузима мере прописане од стране надлежног здравственог радника, односно здравственог сарадника.** |
| **Одговорност пацијента према другим корисницима здравствених услуга**  **Пацијент је дужан да поштује права других пацијената, утврђена овим законом, који остварују здравствену заштиту у здравственој установи.** |
| **Одговорност пацијената према здравственим радницима, односно здравственим сарадницима**  **Пацијент је дужан да се, у поступку остваривања здравствене заштите према здравственом раднику, односно здравственом сараднику, односи са поштовањем и уважавањем.**  **Забрањено је ометање здравствених радника, односно здравствених сарадника, приликом пружања здравствене заштите.**  **Ако се пацијент не придржава својих дужности, надлежни здравствени радник, односно здравствени сарадник, после претходног упозорења, може отказати пружање даље здравствене заштите пацијенту, изузев хитне медицинске помоћи, о чему је дужан да писмено обавести директора здравствене установе, као и да у медицинску документацију пацијента унесе разлоге за одбијање пружања здравствене заштите.**  **У случају из претходног става здравствена установа, дужна је да пацијенту обезбеде даље пружање одговарајуће здравствене заштите.** |
| **Пацијент је дужан да благовремено информише надлежну здравствену установу о отказивању термина за заказане прегледе и медицинске поступке, као и о промени адресе и телефонског броја.** |